o
UUDISTUMINEN
Usko uudistumisen lähteenä
Meillä on kuulijakunnassa tänään paljon vieraita.
Kiva, että olette tulleet.
Puhun tänään Room. 12:sta. Ensin luen jakeen Joh. 6:sta.
Tällä viikolla juhlimme kiitospäivää. Jae liittyy siihen.
Tahdon sanoa jotakin kiitospäivästä.
Tämä on toistoa siitä, -
mitä mielessäni on ollut viime päivien aikana.
Ihminen voi laskea kätensä jonkun päälle, jos hänellä on armolahja, -
kuten parantaminen tai profetointi.
Lahjaa voi näin siirtää muille.
Kunpa luonteenpiirteitä ja hyveitä voisi siirtää tällä tavalla.
Jos se olisi mahdollista, kulkisin ovelta ovelle.
Tahtoisin saada itselleni kiitollisuuden.
Kiitollisuus sisältää nöyryyden.
Se sisältää kunnioituksen.
Kunnian kulttuurissa ilmaistaan arvostusta -
jotakuta ja tämän vaikutusta kohtaan.
Se on riippuvaisuutta toinen toisesta, -
sillä siinä vastaanotetaan toisen ystävällisiä tekoja.
Kiitollisuus on suurta.
Valtakunta kukoistaa kiitollisuuden ilmapiirissä.
Kun Jeesus sanoi, että Jumalan valtakunta on teissä, -
Hän tarkoitti sitä, että valta- kunnan asiat ovat sydämen asioita.
Valtakunnan asiat ovat sydämessä.
Kun niistä pidetään huolta, -
valtakunnan yliluonnollisuus ilmenee voimakkaasti.
Joh. 6:ssa kerrotaan ruokkimisihmeestä.
Joh. 6:11: "Jeesus otti leivät, kiitti Jumalaa" -
"ja jakoi leivät syömään asettuneille."
"Samoin Hän jakoi kalat, ja kaikki saivat niin paljon kuin halusivat."
Paikalla oli tuhansia ihmisiä, kenties 12 000.
Siellä oli 5000 miestä ynnä naiset ja lapset.
Heidän tuli nälkä. Jeesus otti muutaman leivän ja kalan.
Hän kiitti ja jakoi ne ihmisille. Kaikille riitti.
Täytyy huomata, että kiitollisuus toimi laukaisijana.
Pyhä Henki Johanneksen yllä korosti sitä jakeessa 23: -
"Tiberiaasta tuli veneitä lähelle sitä paikkaa," -
"missä Herra oli kiittänyt Jumalaa ja ruokkinut kansan."
Pyhä Henki tahtoi korostaa, että he tulivat paikkaan, -
jossa ruokkimisihme oli tapahtunut, kun Jeesus oli kiittänyt.
Kiitollisuus toimii laukaisijana ihmeteoissa.
Sen kautta Valtakunta ja Jumalan ilmoitus pääsevät valloilleen.
Olen kertonut tämän esimerkin aiemminkin.
Ajattele jotakuta, jolla on kipeä ja jäykkä olkapää.
Kun rukoilen, hän pystyy nostamaan kättään hieman.
Lähes joka kerta, kun henkilö alkaa taas tuntea kipua, -
hän sanoo: "Ei parantunut."
Kysyn häneltä: "Pystyitkö aiemmin nostamaan kättä lainkaan?"
Hän vastaa: "En lainkaan."
Sanon: "Mikset sanonut, että nyt pystyt nostamaan kättäsi hieman?"
En tahdo tuottaa häpeää.
Jos keskityn siihen, mitä ei ole tapahtunut, -
en kasvata kiitollista sydäntä -
enkä kanna mukanani ilmapiiriä, jota tarvitaan ihmeeseen.
Muutama kala ja leipä riittivät kiitollisuuden ilmapiirissä.
Aina silloin tällöin tapaan ihmisiä, -
jotka alkavat juhlia jo pientenkin läpimurtojen takia.
He sanovat: "En kuullut aiemmin mitään, nyt kuulen vaimeaa ääntä."
Se on läpimurron alku.
Kun tunnistaa Jumalan työn, sydän muuttuu kiitolliseksi.
Kiitollinen sydän luo ilmapiirin, jossa asiat voivat kasvaa.
Avaa Room. 12.
Nyt on kiitospäivää edeltävä sunnuntai.
Pidän kiitospäivästä, kiitospäiväruoasta, -
perheestä ja kaikesta.
En pidä siivoamisesta.
Siksi palkkaamme apuvoimia.
Jeesus, auta meitä.
Teemmekö niin? Perheeni nauraa.
Room. 12. Onko teillä Raamatut? Näyttäkää.
Pelästyin jo.
Tehdäänpä näin.
Olisi houkuttelevaa tutkia koko Room. 12:ta.
Tahdon tarkastella yhtä seikkaa viiden jakeen kautta.
Luetaan asiayhteys kahdesta ensimmäisestä jakeesta.
Roomalaiskirje on uskomme perusta.
Se luo perustan pelastuksen evankeliumille, -
uskonvanhurskauttamiselle ja monille muille asioille.
Room. 12 on taitekohta, jossa aletaan käsitellä käyttäytymistämme
Paavali aloittaa kahdella ajatuksella.
Ne antavat asiayhteyden loppukirjeelle.
"Jumalan armahtavaan laupeuteen vedoten kehotan teitä, veljet:" -
"Antakaa koko elämänne pyhäksi ja eläväksi," -
"Jumalalle mieluisaksi uhriksi. Se on järjellinen jumalanpalvelus."
Ensin Paavali puhuu palvomisesta, elämän antamisesta Jumalalle.
Sitten hän siirtyy uudistuneeseen mieleen jakeessa 2.
"Älkää mukautuko tämän maailman menoon," -
"vaan muuttukaa, uudistukaa mieleltänne," -
"niin että osaatte arvioida, mikä on Jumalan tahto," -
"mikä on hyvää, hänen mielensä mukaista ja täydellistä."
Toivottavasti kukaan ei usko sitä valhetta, -
että Jumalan tahdossa on hyvä, hyväksyttävä ja täydellinen taso.
Sen haluavat uskoa vain ne, jotka lipsuvat uskon periaatteista.
Läimäytä itseäsi, jos ajattelet niin.
Jakeessa ainoastaan kuvaillaan, millainen on Jumalan tahto.
Tämä jae luo asiayhteyden.
Jakeessa 1 määritetään, millainen on elävä uhri.
Se on koko elämän asettamista alttarille, -
jolloin meistä tulee eläviä, Jumalaa kirkastavia uhreja.
Se on järjellinen jumalanpalvelus.
On järjellistä antaa itsensä eläväksi uhriksi.
Samalla puhutaan uudistuneesta mielestä.
"Uudistukaa mieleltä, jotta osaatte arvioida, mikä on Jumalan tahto."
Siirry jakeen 6 loppuosaan.
Paavali puhuu armolahjoista: -
"Se, jolla on profetoimisen lahja, käyttäköön sitä sen mukaan" -
"kuin hänellä on uskoa."
"Käyttäköön profetoimisen lahjaa sen mukaan kuin hänellä on uskoa."
Siirry jakeeseen 14.
"Siunatkaa vainoojianne, siunatkaa älkääkä kirotko."
Jae 21: "Älä anna pahan voittaa itseäsi, vaan voita paha hyvällä."
"Älä anna pahan voittaa itseäsi, vaan voita paha hyvällä."
Näistä asioista puhumme tänään.
Yhteiskunta rappeutuu ilman Jumalan Hengen vuodatusta.
Se rappeutuu ilman Jumalan Hengen vuodatusta.
Jumalan Hengen vuodatuksen ulkopuolella -
ei ole sisäistä uudistumisliikettä, joka korjaisi maailmaa.
Maailman tila ei kohene, ellei Jeesus saa olla kaiken keskipiste.
Rappeutuminen näkyy historiasta.
Ilman Jumalan Hengen vuodatusta maailma rappeutuu.
Jos tuli lankeaa aina uhrin ylle, -
ja jos Jumala ei liikehdi kaupungissa tai kansakunnassa, -
kenen vika se on?
Johtuuko se siitä, että se ei ole Jumalan tahto -
tai siitä että maailma ei ole tehnyt parannusta?
Seurakunnat julistavat tuomiota kaupungeille ja kansakunnille, -
koska maailma on niin jumalaton.
Mitä muuta voi maailmalta odottaa?
On inhimillistä järkeilyä tutkia yhteiskunnan syntistä tilaa -
ja päätellä siitä, että tuomio on tulossa.
Se on lyhytnäköistä, sillä se ohittaa sinä-tekijän.
Ihminen, joka on antanut itsensä eläväksi uhriksi, -
houkuttelee Jumalan tulta ja vaikuttaa ympärillä oleviin.
Hän aloittaa liikkeen, joka muuttaa yhteiskuntaa.
Paavali sanoo palvojalle, jolla on uudistunut mieli: -
"Profetoi sen mukaan kuin sinulla on uskoa."
Se, mitä Jumala haluaa julistaa yhteiskunnan ylle, -
ei tule luonnollisen järkeilyn kautta.
Kehotus profetoimiseen uskon mukaan paljastaa, -
miksi seurakunta julistaa maailmalle tuomion sanoja.
Uskomme synnin vakavuuteen, ja profetoimme sen mukaan.
Uskomme synnin seurauksiin.
Siinä piilee totuus, mutta se ei ole koko kuva.
Paavali yrittää kasvattaa uudistuksellista yhteisöä, -
joka istutetaan suolaksi, valoksi ja hapatteeksi kulttuuriin, -
jotta tapahtuisi sisäinen muutos.
Tarvitaan mielen uudistumista. Täytyy profetoida uskon mukaisesti.
Jos profetoi inhimillisen järkeilyn mukaan, julistaa vain tuomiota.
Hän tähdentää sitä sanomalla: "Siunatkaa älkääkä kirotko."
"Siunatkaa vainoojianne." Vaino on väkivaltaistunutta moraalittomuutta
Ihmiset, joiden pitää oikeuttaa elämäntapansa, -
hyökkäävät niitä kohti, jotka uhkaavat heidän elämäntapaansa.
Moraalisuus huutaa jokaisen maailman ihmisen sisimmästä.
Jokaisen ihmisen on ilmaistava moraalisuutta.
Siksi moraalitonta elämäntapaa harjoittava -
hakee muita elämänalueita, joilla hän voi korostaa moraaliaan.
Siksi jotkut, jotka teurastavat syntymättömiä vauvoja, -
suojelevat valaanpoikasia.
Toki valaanpoikasia täytyy suojella.
Taustalla on se, että moraali pyrkii vastustamattomasti esiin.
Moraalitonta elämäntapaa harjoittavien -
täytyy etsiä elämänalueita, joilla he voivat ilmaista moraalisuuttaan.
Kaikilla on sisäinen tarve puolustaa moraalia.
Jopa mafia pitää kiinni tietyistä perhearvoista ja uskollisuudesta.
Ihmisellä on sisäsyntyinen tarve puolustaa moraalia.
Jos elämme kulttuurissa, jossa ei ole ehdottomia totuuksia, -
jokainen voi päättää itse, mikä on oikein ja väärin.
Yhteiskunnassa ei enää tunneta ehdottomia totuuksia.
Moraaliset asiat, kuten homoseksuaalisuus ja abortti, -
siirretään kansalaisoikeuksien kategoriaan.
Venäläinen kirjailija Aleksandr Solženitsyn -
puhui erään huippuyliopiston valmistujaisjuhlassa.
Kun hän nousi lavalle, kaikki hurrasivat.
Hän puhui vastavalmistuneille.
Kun hän lopetti ja poistui, kukaan ei taputtanut.
Hän kertoi, että USA asettaa ihmisoikeudet -
ihmisten velvollisuuksien yläpuolelle.
Kun ehdottomat totuudet puuttuvat, -
moraali muuttuu sen mukaan kuin yhteiskunta muuttuu.
Kansalaisoikeudet on tärkeä aihealue.
Seurakunnan tulisi puolustaa kansalaisoikeuksia.
Meidän tulee puolustaa heikompia.
Moraaliset asiat lakaistaan kansalaisoikeuden maton alle.
Sen voi tehdä vain, jos ihmisillä ei ole ehdottomia totuuksia.
Yhteiskunta vääristyy, jos oikeudet nostetaan vastuun yläpuolelle.
Naisella on oikeus määrätä omasta kehostaan.
Hänen kehossaan saattaa kehittyä uusi elämä, -
ja se on korkeampi totuus.
On olemassa liike, joka haluaa tappaa lapsen kohtuun -
työntämällä metalli- instrumentin lapsen aivoihin.
Lasta kutsutaan sikiöksi, ettei teko tuntuisi niin pahalta.
Moraalinen vastuu ja totuus ovat vääristyneet.
Sama ihminen, joka puolustaa aborttia, -
etsii toisen elämänalueen, jolla hän puolustaa oikeutta.
Viime kuukauden aikana seurakuntaa on ravisteltu hereille.
On haluttu opettaa, mitkä ovat todellisia moraalisia arvoja.
On haluttu istuttaa nuorten sydämiin halua vaikuttaa.
Olemme puhuneet seitsemästä vaikutuksen vuoresta -
esimerkiksi talouden, koulutuksen ja politiikan alalla.
Nuoren sukupolven on tärkeää ymmärtää Jumalan todellisuuksia, -
jotta he voivat tuoda muutoksen vastuutehtävissä toimiessaan.
Ykköskohde ei ole politiikka eikä talous. Se on koulutus.
Etelän baptistien teettämän tutkimuksen mukaan -
uskovista yliopisto-opiskelijoista 85 % luopui uskosta -
kahtena ensimmäisenä opiskelukuukautena.
Ensinnäkin nuorten kasvua pitää tukea paremmin.
Toiseksi, miksi laitamme nuoret asetelmaan, -
jota johtavat jumalattomat, arvopohjaamme nakertavat ihmiset?
Miten tämä liittyy Room. 12:een?
"Siunatkaa vainoojianne. Siunatkaa älkääkä kirotko."
On luonnollista sanoa, että moraalittomuus johtaa tuomioon.
Uskovat käyttävät usein asemaansa väärin ja julistavat kirousta.
Paavali sanoo, että tehtävämme on tuoda uudistus yhteiskuntaan.
Se koetellaan, kun seisomme vihollistemme keskellä.
Silloin meidän pitää pystyä puolustamaan totuutta -
ja siunaamaan vainoojiamme.
Se ei ole selkeän kannanoton välttelyä sen pelossa, -
ettei kukaan loukkaannu tai suutu.
Se ei ole kristinuskoa.
Milloin viimeksi lähetys- saarnaaja joutui marttyyriksi, -
koska hän ei ilmaissut kantaansa?
Kukaan ei hermostu sellaisesta ihmisestä.
Kulttuurina ja ihmisinä tehtävämme on tuoda uudistus, -
sillä tiedämme, mikä on totuus Jumalan Sanan nojalla.
Jumalan Sanan mittapuuta on sovellettava yhteiskuntaan, -
kun arvioimme, mikä on oikein ja totuus.
On sanottava: "Rakastan homoja, mutta homoseksuaalisuus on väärin."
"Rakastan abortin tehnyttä, mutta rukoilen hänelle armoa."
En aio ohittaa kaikkea sanomalla: "Se oli vain sikiö."
Se sana keksittiin, ettei oma moraalittomuus tunnu pahalta.
Huolimatta siitä, mitä he ajattelevat, -
ihmisten sydämeen on kirjoitettu laki.
Siksi häpeä ja syyllisyys ovat niin suuria kummassakin liikkeessä.
Siellä yritetään koko ajan pitää häpeä ja syyllisyys loitolla.
Jeesuksen armo ja veri peittävät kaiken.
Monet ovat kääntyneet homoudesta, -
ja täällä on monia, jotka ovat tehneet abortin.
Jumala on eheyttänyt heidän elämänsä.
Moraalinen uudistus on tulossa.
Viime kuukausi on ollut herätyshuuto.
Meidän on mietittävä, mihin panostamme.
Itse tahdon keskittyä mieltä muokkaaviin asemiin -
etenkin maan yliopistoissa ja korkeakouluissa.
On ihmisiä, jotka muovaavat uuden sukupolven mieliä, -
ja he ovat tulevaisuuden vaikuttajia.
Siellä on kristillinen edustus, -
mutta heitä on liian vähän.
On luonnollista tarkastella asetelmaa ja profetoida, -
mutta ei uskon mukaan tai sitten heikon uskon mukaan.
Tarvitaan uudistunutta mieltä, jotta voi profetoida aidosti, -
niin että ympäristö muuttuu.
Kuulin tästä hienon todistuksen Joaquinilta.
Joaquin oli lähettänyt sähköpostia naiselle, -
jonka lapsenlapsi oli sairaalassa.
Nainen oli pyytänyt rukousta lapsenlapsen puolesta.
Nainen oli myös toivonut saavansa kristittyjä naisystäviä.
Hän tunsi vain miehiä, jotka yrittivät käyttää häntä hyödyksi.
Joaquin profetoi viestissään, että nainen saisi kristittyjä ystäviä.
Nainen vieraili sairaalassa ja luki siellä sähköpostinsa.
Samaan aikaan paikalle tuli toinen nainen kuin tyhjästä -
ja pyysi saada tarjota kahvin.
Hän koki, että hänen pitää nimenomaan ostaa kahvit, -
vaikka sairaalassa oli ilmainen kahvitarjoilu.
He menivät joko Hebrewsiin tai Starbucksiin, jotka ovat parhaimpia
Ette uskoisi, millaista sähköpostia saan tämän takia.
Itse asiassa, se oli... Älkää huoliko.
Kaikki kahvilat ovat suosikkejani.
Joaquin kirjoitti sähköpostia. Nainen luki sen.
Naisen luo tuli toinen nainen, joka halusi tarjota kahvit.
Hän halusi nimenomaan ostaa kahvit.
He vaihtoivat puhelinnumeroita ja ystävystyivät.
Se oli julistuksen seuraus. Mitään ei tapahdu ilman julistusta.
Paavali käski profetoida sen mukaan kuin ihmisellä on uskoa.
Usko tarttuu todellisuuteen eri tavalla kuin inhimillinen järkeily.
Uskon kautta ovat mahdollisia asiat, -
joihin inhimillinen järkeily ei ulotu.
Se vaatii uudistunutta mieltä.
Jos näkee jotakin ja julistaa sitä, se voi toteutua.
Se asettaa meidät asemaan, jossa voimme siunata, -
koska meillä on pitkän matkan tähtäin.
Mieleeni tulee Raamatusta vain yksi kohta, -
jossa Jumala sanoo vihaavansa jotakuta.
Hän sanoi: "Jaakobia rakastin, Eesauta vihasin."
Eesau vaihtoi esikoisuuden, joka oli kauaskantoinen asia, -
papukeittoon, josta oli hyötyä vain vähän aikaa.
Lyhytnäköisyydessä kyse on itsestä.
Pitkän ajan tähtäimessä kyse on niistä, joita ei edes tule näkemään
Yhteiskunnallinen uudistus on pitkän tähtäimen toimintaa.
Uudistus on alkanut, ja se kasvaa aina kun profetoin, -
siunaan, enkä kiroa, ja asettaudun Valtakunnan edustajaksi.
Siellä tapahtuu uudistus.
Se on pitkän tähtäimen toimintaa.
Kiitos Jeesus! Se on pitkän tähtäimen toimintaa.
Jakeessa 21 sanotaan: -
"Älä anna pahan voittaa itseäsi, vaan voita paha hyvällä."
Olen usein huomannut, että tiedän jotakin, mitä en tiennyt tietäväni.
En osannut pukea sitä sanoiksi, -
mutta minussa muovautui asenne, joka avasi ymmärryksen siihen.
Olemme vuosien ajan harjoittaneet tätä ajatusta -
jo kauan ennen kuin tulin Reddingiin.
Elimme todeksi ajatusta siitä, -
että vanhurskaus on vahvempi kuin syntisyys.
Halusimme ottaa takaisin kaiken.
Halloweenina tehdään okkultisia asioita, -
joten järjestimme itse paremmat juhlat.
Chris sanoo: "En luovu kristalleistani. Jumala loi ne."
"Haluan sateenkaareni takaisin, ja kaikki muutkin ryöstetyt asiat."
Jumala on luonut ne. Ei luovuta niistä vain sen takia, -
koska joku on sanonut niiden merkitsevän jotakin.
Viime vuoden ajan elämässäni on ollut ajatus siitä, -
että vanhurskaus voittaa syntisyyden.
Vanhassa testamentissa varoitetaan ankarasti synnistä.
Niin sen pitääkin olla.
Meillä pitää olla terve oppi synnin vaikutuksista.
Sananlaskuissa kielletään olemaan vihaisen miehen seurassa, -
ettei viha tarttuisi itseenkin.
Jeesus toimi melkein täysin vastoin kaikkea opetettua, -
ei siksi että se olisi ollut väärin, -
mutta Hän asetti jumalanpelon oikeaan asemaan, -
niin että Hän vaikutti ympäristöön eikä ympäristö vaikuttanut Häneen.
Tämä on tärkeää, sillä se määrittää asioiden tuloksen.
Suhtautuminen siihen, että vanhurskaus voittaa syntisyyden, -
määrittää, mikä on elämämme vaikutus.
Jos joku sylkäisee yllesi, -
olet Vanhan testamentin mukaan epäpuhdas viikon ajan.
Et voi mennä temppeliin palvomaan epäpuhtaana.
Jeesus sylkäisi miehen silmään, ja mies sai näkönsä takaisin.
Mikä valtava ero! Jeesus tuli täyttämään lain.
Jeesus oli mestari siinä, mikä oli halveksittua ja nöyryyttävää.
Spitaalista ei voinut koskea, jotta ei saastuisi.
Matteuksen evankeliumissa Jeesus ensimmäisenä paransi spitaalisen.
Matteus kirjoitti juutalaisille.
Siksi siinä ei puhuta Jumalan vaan taivaan valtakunnasta.
Juutalaiset kunnioittivat Jumalan nimeä niin paljon.
Hän sopeutti evankeliumin kielen vastaamaan juutalaisten kieltä.
Jeesus ei saastunut, vaan spitaalinen puhdistui.
Kaikki muuttui, koska pahan voi voittaa hyvällä.
Se vaatii pitkän ajan tähtäintä ja sitoutumista.
Se ei ole papusoppaa, jonka vaikutus menee ohi tänään.
Se vaatii kauaskantoista sitoutumista perintöön.
Tarvitaan tällaista sukupolvea.
Meidät on asetettu niin, että pystymme tarttumaan hetkeen.
Paavali puhui aiemmin siitä, miten Jumala loi kaiken, -
kun kaikki oli muodotonta ja tyhjää.
Suurin luomisteko tapahtui keskellä suurinta kaaosta.
Meidät on tehty Hänen kuvakseen ja asetettu olemaan tehokkaimpia -
suurimman kaaoksen keskellä eli juuri tänään.
Tämä on hetkemme.
Nyt on oiva hetki avata suunsa.
Se ei ole tietyn ihmisryhmän väheksymistä tai halventamista.
Se on sitä, että sanotaan: "On olemassa moraalisia totuuksia."
"Yhteiskunnan on palattava niihin."
Olin paikallisen korkeakoulun filosofian kurssilla.
Se oli melkoinen kokemus.
Opettaja oli hauska.
En tiedä, mihin hän uskoi. Hän ei kertonut.
Filosofianopettajat ovat omaa lajiaan.
Hän piti uusista ideoista. Hän piti puhumisesta ja vitsailusta.
Meitä oli 12 oppilasta. Istuimme pyöreän pöydän äärellä.
Eräs opiskelija sanoi: "Ei ole olemassa ehdottomia totuuksia."
Kun hän aikoi jatkaa, joku keskeytti hänet.
Hän sanoi: "On väärin, että keskeytit minut."
Kysyin: "Oletko ehdottoman varma?"
Teot paljastavat, kuka on tyhmä.
Elämä on kuin suklaarasia.
Luetaan taas jae 21. Osaatte sen jo varmaan ulkoa.
"Älä anna pahan voittaa itseäsi, vaan voita sinä paha hyvällä."
Luetaan taas jae 14.
"Siunatkaa vainoojianne, siunatkaa, älkääkä kirotko."
"Älä anna pahan voittaa itseäsi, vaan voita sinä paha hyvällä."
Jae 14: "Siunatkaa vainoojianne, siunatkaa, älkääkä kirotko."
"Älä anna pahan voittaa itseäsi, vaan voita sinä paha hyvällä."
Tämä on homman nimi.
Vaikutamme tehokkaimmin ympäristöömme, -
kun ymmärrämme, että vanhurskaus voittaa syntisyyden.
Silloin pelkäämme enemmän sitä, että meillä ei ole vaikutusta, -
kuin sitä, että me saastumme.
Noustaan seisomaan.
Silloin pelkäämme enemmän tehottomuutta kuin saastumista.
Onko tämä ymmärrettävää?
Kysy vierustoveriltasi: "Ymmärsitkö, mitä sanottiin?"
Kysyin ensimmäisessä tilaisuudessa: -
"Onko liian varhainen aamu?"
Joku nyökkäili: "On liian aikaista."
"Jättäkää minut rauhaan. En tullut tänne ajattelemaan."
Tämä rohkaisee ainakin minua.
Elän uudistumista varten.
Olen ajatellut koko kuukauden vahvasti sitä, -
että meidän pitäisi vaikuttaa lasten ja nuorten maailmassa.
Tarvitaan vahvempia ja suurempia strategioita siitä, -
miten yliopistoihin ja korkea- kouluihin saadaan vanhurskautta, -
paikkoihin, joissa kehitetään mielenmuokkaajia, -
peruskoulunopettajia, yläkoulunopettajia, -
ajatusmaailmaan vaikuttamista, moraalisia ehdottomia totuuksia.
Miten fiksu on, jos uskoo suunnitelmaan ilman suunnittelijaa?
Vaatii paljon uskoa, jotta uskoo suunnitelmaan ilman suunnittelijaa.
On olemassa kirja, jonka annoin luettavaksi eräälle henkilölle.
Sain sen Rick Joynerilta.
Siinä sanotaan: "Minulla ei ole sitä uskoa, että olisin ateisti."
Minulla ei ole riittävästi uskoa, jotta voisin olla ateisti.
Kun ymmärtää yhä paremmin, mikä on oikein ja väärin, -
on yhä enemmän valmis ja halukas osoittamaan armoa.
Onko tämä teistä ymmärrettävää?
Yleensä on kahdenlaisia ihmisiä.
Toiset puolustavat lujasti totuutta mutta julistavat vain tuomiota.
Toiset ovat armollisia, mutta eivät puolusta totuutta.
Kukaan ei vainoa heitä, koska he eivät ole uhka kenellekään.
Pidä kätesi ylhäällä ja sano: "Tahdon kummatkin."
Suomennos: Marianne Tenetz